**แผนเผชิญเหตุ**

**การเฝ้าระวัง ป้องกันและควบคุมโรคติดเชื้อไวรัสโคโรนา 2019**

**สำนักงานสาธารณสุขจังหวัดนครพนม**

**สถานการณ์และความจำเป็น**

 **สถานการณ์ในต่างประเทศ**

**วันที่ 31 ธันวาคม 2562** ประเทศจีน รายงานจำนวนผู้ป่วยโรคปอดอักเสบจากเชื้อไวรัสโคโรนา
สายพันธุ์ใหม่ 2019 เป็นครั้งแรก จำนวน 27 ราย **วันที่ 3 กุมภาพันธ์ 2563** มีรายงานผู้ป่วยยืนยันทั่วโลก จำนวนทั้งสิ้น 17,205 ราย พบผู้ป่วยยืนยันในประเทศจีนกระจาย 31 เมือง จำนวน 17,079 ราย อาการรุนแรง 2,296 ราย และเสียชีวิต 361 ราย

พบผู้ป่วยยืนยันสะสมนอกประเทศจีนแผ่นดินใหญ่ จำนวน 163 ราย ใน 25 ประเทศ (ไม่รวมประเทศไทย)
โดย ณ วันที่ 3 กุมภาพันธ์ 2563 เวลา 18.00 น. มีรายงานผู้ป่วยรายใหม่เพิ่มขึ้น 8 ราย ได้แก่ ฮ่องกง (1) เวียดนาม (1) สหรัฐอเมริกา (4) เยอรมัน (2) อินเดีย (1)

 สถานการณ์ภายในประเทศไทย

วันที่ 3 กุมภาพันธ์ 2563 ณ เวลา 18.00 น. พบผู้ป่วยอาการเข้าได้ตามนิยามเฝ้าระวังโรคเพิ่มขึ้น จำนวน 7 ราย ทำให้รวมพบผู้ป่วยที่มีอาการเข้าได้ตามนิยามเฝ้าระวังโรคทั้งหมด 492 ราย รายละเอียดดังนี้



 **มาตรการในประเทศไทย**

 เมื่อวันที่ 22 มกราคม 2563 กรมควบคุมโรค กระทรวงสาธารณสุข ได้ยกระดับศูนย์ปฏิบัติการภาวะฉุกเฉิน เป็นระดับ 3 ได้ดำเนินการติดตามสถานการณ์โรคทั้งในประเทศและต่างประเทศอย่างใกล้ชิด และบริหารจัดการทรัพยากร เสริมสร้างความเข้มแข็งของระบบการเฝ้าระวังโรค ดำเนินการคัดกรองไข้ที่ท่าอากาศยานนานาชาติ 6 แห่ง ได้แก่ ท่าอากาศยานนานาชาติสุวรรณภูมิ ดอนเมือง เชียงใหม่ ภูเก็ต กระบี่ และเชียงราย เฝ้าระวังที่โรงพยาบาลรัฐ โรงพยาบาลเอกชน และชุมชน สนับสนุนการเตรียมความพร้อมสำหรับรับมือโรคติดต่ออุบัติใหม่ ครอบคลุมระบบบริการสาธารณสุข แหล่งท่องเที่ยว และโรงแรม โดยบูรณาการการทำงานร่วมกันของทุกกระทรวง อาทิ กระทรวงคมนาคม กระทรวงการต่างประเทศ กระทรวงการท่องเที่ยวและกีฬา สำนักงานตำรวจแห่งชาติ และ กระทรวงการอุดมศึกษา วิทยาศาสตร์ วิจัยและนวัตกรรม กระทรวงมหาดไทย สำนักนายกรัฐมนตรี หน่วยงานความมั่นคง โดยสร้างการมีส่วนร่วมทุกภาคส่วน รวมทั้งประสานงานกับองค์การอนามัยโลก และประเทศในภูมิภาคอาเซียน เพื่อการแลกเปลี่ยนข้อมูล มาตรการ และประสบการณ์ของประเทศไทยในการเฝ้าระวังให้กับประเทศเพื่อนบ้าน ซึ่งสามารถดำเนินการได้อย่างมีประสิทธิภาพ ด้วยมาตรฐานระดับสูงสุดในการป้องกันควบคุมโรคติดต่ออุบัติใหม่

วันที่ 23 มกราคม 2563 ได้ยกระดับการแจ้งเตือนโรคในผู้เดินทางเป็นระดับ 3 ให้หลีกเลี่ยงการเดินทางไปยังพื้นที่ที่มีการระบาด และจัดทำรายงานสถานการณ์ฉบับภาษาอังกฤษและใบความรู้ที่เกี่ยวข้องกับโรคในฉบับภาษาต่างประเทศ เผยแพร่ผ่านทางเว็บไซต์กรมควบคุมโรค กระทรวงสาธารณสุข

วันที่ 3กุมภาพันธ์ 2563 มีการประชุมคณะกรรมการอำนวยการเตรียมความพร้อม ป้องกัน และแก้ไขปัญหาโรคติดต่ออุบัติใหม่แห่งชาติ โดยนายกรัฐมนตรี ได้สั่งการให้ทุกหน่วยงาน และทุกจังหวัดดำเนินมาตรการต่างๆ เพื่อป้องกันการติดเชื้อไวรัสโคโรนาสายพันธุ์ใหม่อย่างจริงจังในทุกพื้นที่ โดยให้มีการรายงานผลงานจากทุกจังหวัดเป็นประจำ

 จากสถานการณ์ของโรค และข้อสั่งการจากการประชุมของคณะกรรมการอำนวยการเตรียมความพร้อม ป้องกัน และแก้ไขปัญหาโรคติดต่ออุบัติใหม่แห่งชาติ จังหวัดนครพนม จึงมีความจำเป็นที่จะต้องพัฒนามีการเตรียมความพร้อม และกำหนดมาตรการเฝ้าระวัง เพื่อจัดการกับภาวะการแพร่ระบาดของโรคปอดอักเสบจากเชื้อไวรัสโคโรนาสายพันธุ์ใหม่ 2019 ให้มีประสิทธิภาพเพื่อลดความเสียหายแก่ชีวิตและทรัพย์สินของประชาชนในจังหวัดนครพนม ตลอดจนป้องกันไม่ให้เกิดการแพร่ระบาดของโรคในวงกว้าง การจัดการภาวะฉุกเฉินเป็นกระบวนการที่ใช้ในการเตรียมความพร้อมและรับมือโรคติดต่อหรือโรคระบาด และการมีศูนย์ปฏิบัติการภาวะฉุกเฉิน (Emergency OperationsCenters, EOC) ที่เป็นสถานที่สำหรับผู้บัญชาการเหตุการณ์ และกลุ่มภารกิจต่าง ๆ เพื่อให้สามารถทำงานประสานความร่วมมือ และจัดสรรทรัพยากรให้แก่ทีมปฏิบัติการ ให้สามารถทำงานได้อย่างเกิดประสิทธิภาพสูงสุด โดยปัจจัยที่จะสามารถทำให้สามารถจัดการ กับภาวะฉุกเฉินทางสาธารณสุขได้อย่างมีประสิทธิภาพ และป้องกันควบคุมโรคไม่ให้มีการระบาดอย่างมาก ได้แก่ 1) บุคคลากรที่ได้รับการฝึกฝนแล้ว 2) เครื่องมือ อุปกรณ์สื่อสาร และอุปกรณ์เทคโนโลยีสารสนเทศต่าง ๆ และ 3) ระบบการทำงาน แผน สำหรับเตรียมความพร้อมและตอบโต้ภาวะฉุกเฉิน โดยเชื่อมต่อการทำงานร่วมกับหน่วยงานที่เกี่ยวข้องทั้งภายในจังหวัด

**วัตถุประสงค์**

1. เพื่อพัฒนาระบบจัดการภาวะฉุกเฉินทางสาธารณสุข เรื่องโรคปอดอักเสบจากเชื้อไวรัสโคโรนาสายพันธุ์ใหม่ 2019 ให้มีประสิทธิภาพ
2. เพื่อพัฒนาศักยภาพ เจ้าหน้าที่ บุคลากรทางการแพทย์และสาธารณสุข และหน่วยงานที่เกี่ยวข้อง ให้มีความพร้อมในการปฏิบัติงาน
3. เพื่อจัดหา เครื่องมือ อุปกรณ์ เวชภัณฑ์ที่จำเป็นในการปฏิบัติงาน รวมถึงระบบการทำงานและแผน รองรับสถานการณ์ฉุกเฉินเรื่องโรคปอดอักเสบจากเชื้อไวรัสโคโรนาสายพันธุ์ใหม่ 2019 ให้มีประสิทธิภาพ
4. เพื่อเตรียมความพร้อมประชาชนทั่วไป ให้ได้รับข้อมูลข่าวสารเรื่องโรคปอดอักเสบจากเชื้อไวรัส โคโรนาสายพันธุ์ใหม่ 2019ที่ถูกต้องเป็นจริง ไม่ตื่นตระหนก

**เป้าหมาย**

 จังหวัดนครพนม มีระบบเฝ้าระวังโรคปอดอักเสบจากเชื้อไวรัสโคโรนาสายพันธุ์ใหม่ 2019 ที่รวดเร็วเป็นระบบ มีความเป็นเอกภาพ มีประสิทธิภาพและปลอดภัย ในปี2563

**กลไกการบริหารจัดการแผนเพื่อให้แผนบรรลุตามวัตถุประสงค์/เป้าหมาย**

 1. พัฒนาระบบ (system) จัดการภาวะฉุกเฉินทางสาธารณสุข และระบบเฝ้าระวังโรคปอดอักเสบจากเชื้อไวรัสโคโรนาสายพันธุ์ใหม่ 2019 ให้มีประสิทธิภาพ

 2. พัฒนาศักยภาพเจ้าหน้าที่ บุคลากรทางการแพทย์และสาธารณสุข (staff) ให้มีความพร้อมในการ ปฏิบัติงานเฝ้าระวังป้องกัน ควบคุมโรคและดูแลรักษา และส่งต่อผู้ป่วยในภาวะฉุกเฉิน

 3.จัดหาและพัฒนาเครื่องมือ อุปกรณ์ เวชภัณฑ์ที่จำเป็น (stuff) รวมถึงระบบการทำงานและ แผนรองรับสถานการณ์ฉุกเฉินให้มีประสิทธิภาพ

 โดยมีกิจกรรมดำเนินการ

 1.จัดโครงสร้างระบบบัญชาการเหตุการณ์

 2.พัฒนาทีมตระหนักรู้สถานการณ์ (SAT) ทีมสอบสวนควบคุมโรค (Operation) และกลุ่มภารกิจอื่น ๆ

 3.จัดทำและซ้อมแผนเผชิญเหตุ (IAP) สอดคล้องกับAll Hazard Plan (AHP) ระดับระทรวง ระดับเขต และระดับจังหวัด

 4.จัดทำ Surge Capacity Plan และ Business Continuity Plan (BCP) ในระดับจังหวัด

 5.ระบุและทำแผนจัดหาอุปกรณ์ ห้อง และเครื่องมือที่สำคัญและจำเป็นต่าง ๆ สำหรับการดำเนินงานในภาวะฉุกเฉิน

 6.จัดทำและปรับปรุงแผนมาตรฐานการปฏิบัติงานสำหรับกิจกรรมการจัดการภาวะฉุกเฉินที่ สำคัญ (Standard Operating Procedure: SOPs)

**การติดตามประเมินผล**

 1.กำกับติดตามและประเมินผลการดำเนินงานรายวัน รายสัปดาห์ โดยศูนย์ปฏิบัติการจังหวัดนครพนม

 2. กำกับติดตามและประเมินผลตามมาตรฐานกรอบการดำเนินงาน EOC เช่น JEE, EOC Assessment Toolในปี 2562 - 2564

 3. กำกับติดตามให้เป็นไปตามเกณฑ์การประเมินขององค์การอนามัยโลก (Joint External Evaluation: JEE) ตามเครื่องมือ EOC Assessment Tool

**ระบบบัญชาการเหตุการณ์ สำนักงานสาธารณสุขจังหวัดนครพนม**

**ผู้บัญชาการเหตุการณ์**

**นายแพทย์สาธารณสุขจังหวัดนครพนม**

ยุทธศาสตร์

นายไกรวุฒิ แก้วชาลุน

คณะทำงาน 6 คน

**ข้อมูล**

**การเงินและงบประมาณ**

นางสาวรัชนี เต็มอุดม

คณะทำงาน 9 คน

**กฎหมาย**

นายปัญญา ไตรปกรณ์กุศล

คณะทำงาน 2 คน

**Stockpiling**

นายดาบชัย โพธิ์สุวรรณ

คณะทำงาน 39 คน

**หน่วยสนับสนุน**

**กำลังคน**

นายประหยัด รูปคม

คณะทำงาน 9 คน

**Operation**

นางจงกล ธมิกานนท์

คณะทำงาน 28 คน

POE

นางสุพิชญ์ อนุวรรณ

คณะทำงาน 3 คน

**Case Management**

นางแสงอุษา ทัศคร

คณะทำงาน 16 คน

**สื่อสารความเสี่ยง**

นายสุทธิชัย วงค์ชาญศรี

คณะทำงาน 5 คน

**ประสานงาน**

**Liaison**

นายดนัย เนวะมาตย์

คณะทำงาน 3 คน

**SAT**

นายธราพงษ์ กัปโก

คณะทำงาน 10 คน

* **ภารกิจ**
* **แนวทางการปฏิบัติ**
* **การสั่งการ**

**บทบาหน้าที่หลักของผู้บัญชาการเหตุการณ์**

1. กำหนดวัตถุประสงค์และเป้าหมายของการบัญชาการเหตุการณ์ติดตามสถานการณ์ของเหตุการณ์
2. อำนวยการสั่งการ ควบคุม เร่งรัด กำกับ และติดตามประเมินแก้ไขปัญหาในการตอบโต้ต่อสถานการณ์
3. บริหารจัดการทรัพยากรต่างๆ สำหรับการตอบโต้
4. ประสานระดับนโยบายกับหน่วยงานที่เกี่ยวข้องภายนอกองค์กร
5. ตัดสินใจ ยกระดับ ลดระดับศูนย์ปฏิบัติการภาวะฉุกเฉิน (Emergency Operations Center)
6. เสริมสร้างขวัญและกำลังใจในการปฏิบัติงานให้แก่กลุ่มภารกิจต่างๆ
7. มีอำนาจแต่งตั้ง ปรับเปลี่ยนโครงสร้างกลุ่มภารกิจต่างๆ ในศูนย์ปฏิบัติการภาวะฉุกเฉิน หรือมอบหมายหน้าที่ความรับผิดชอบ
8. ดำเนินการอย่างหนึ่ง อย่างใด ตามอำนาจหน้าที่ของ ศูนย์ปฏิบัติการภาวะฉุกเฉิน (Emergency Operations Center) ได้ตามที่เห็นสมควร

**บทบาทหน้าที่หลักของกลุ่มภารกิจยุทธศาสตร์และวิชาการ (STAG)**

1. เสนอยุทธศาสตร์ มาตรการ เป้าหมายในการตอบโต้ภาวะฉุกเฉินแก่ผู้บัญชาการเหตุการณ์
2. ประสานและสนับสนุนด้านวิชาการให้กับกลุ่มภารกิจต่างๆ ในระบบบัญชาการเหตุการณ์
3. ประเมินผลการดำเนินงานตามยุทธศาสตร์ มาตรการ เป้าหมาย เพื่อปรับปรุงยุทธศาสตร์ มาตรการ เป้าหมาย ให้เหมาะสมตามสถานการณ์
4. จัดสรุปทบทวนบทเรียนหลังการปฏิบัติการ (After Action Review) ในระยะฟื้นฟู
5. ให้คำแนะนำต่อแผนเผชิญเหตุ (Incidence Action Plan)
6. จัดทำรายงานผลการปฏิบัติงานเสนอผู้บัญชาการเหตุการณ์
7. ปฏิบัติหน้าที่อื่นๆ ตามที่ได้รับมอบหมาย

**บทบาทหน้าที่หลักของกลุ่มภารกิจตระหนักรู้สถานการณ์ (Situation Awareness Team)**

1. ติดตาม เฝ้าระวัง วิเคราะห์ข้อมูล ประเมินสถานการณ์ความเสี่ยงที่เป็นภาวะฉุกเฉินอย่างใกล้ชิด
2. รวบรวมจัดทำข้อมูลที่เกี่ยวข้องกับเหตุการณ์ฉุกเฉินทั้งหมด
3. จัดทำสรุปรายงานสถานการณ์เป็นระยะ
4. ร่วมกับกลุ่มภารกิจยุทธศาสตร์และวิชาการ (STAG) เสนอข้อมูลเชิงยุทธศาสตร์เพื่อกำหนดทางเลือกในการตัดสินใจต่อผู้บัญชาการเหตุการณ์
5. ประสานข้อมูลกับ กลุ่มภารกิจปฏิบัติการ (Operation)เพื่อส่งศูนย์ปฏิบัติการภาวะฉุกเฉิน EOC
6. เสนอข้อพิจารณาเพื่อตัดสินใจ ยกระดับ ลดระดับศูนย์ปฏิบัติการภาวะฉุกเฉิน
7. จัดทำรายงานผลการปฏิบัติงานเสนอผู้บัญชาการเหตุการณ์
8. ปฏิบัติหน้าที่อื่นๆ ตามที่ได้รับมอบหมาย

**บทบาทหน้าที่หลักของกลุ่มภารกิจด้านความปลอดภัย (Safety)**

1. วิเคราะห์ความเสี่ยงที่อาจเกิดขึ้นจากการปฏิบัติงานของบุคลากรในแต่ละกลุ่มภารกิจ
2. วางแผนการจัดการความเสี่ยงที่อาจเกิดขึ้นจากการปฏิบัติงานของบุคลากรในแต่ละกลุ่มภารกิจ
3. จัดทำแผนด้านความปลอดภัยในการปฏิบัติงานของเจ้าหน้าที่ในแต่ละกลุ่มภารกิจ
4. ประเมินผลการดำเนินงานตามมาตรการ/แผนด้านความปลอดภัยเพื่อปรับปรุงแนวทาง
5. ให้คำปรึกษาทางความปลอดภัยในการปฏิบัติงานให้กับบุคลากร
6. ปฏิบัติงานอื่นๆ ตามที่ได้รับมอบหมาย

**บทบาทหน้าที่หลักของกลุ่มภารกิจปฏิบัติการ (Operation)**

1. ประเมินความต้องการของทีมปฏิบัติการทางการแพทย์ ในการเข้าการช่วยเหลือต่อสถานการณ์ ประสานงาน และจัดระบบการปฏิบัติภาคสนามในการปฏิบัติการจัดการภาวะฉุกเฉิน
2. จัดระบบการปฏิบัติการภาคสนาม
3. ตรวจสอบความพร้อมอุปกรณ์ เครื่องมือ เอกสาร SOPs การดำเนินงาน
4. วางแผนและปฏิบัติการควบคุมสถานการณ์ภาวะฉุกเฉินในพื้นที่
5. รายงานสถานการณ์ ปัญหา อุปสรรค ร้องขอการสนับสนุนผ่านทางกลุ่มภารกิจตระหนักรู้สถานการณ์แบบ Real Time
6. จัดทำรายงานผลการปฏิบัติงาน และประเมินผลการปฏิบัติงานเสนอผู้บัญชาการเหตุการณ์
7. ปฏิบัติงานอื่นๆ ตามที่ได้รับมอบหมาย

**บทบาทหน้าที่หลักของกลุ่มภารกิจสื่อสารความเสี่ยง (Risk communication)**

1. เฝ้าระวังข้อมูลข่าวสารจากสื่อต่างๆ ทั้งข่าวจริง และข่าวลือ ประเมินการรับรู้ของสาธารณะ เพื่อวิเคราะห์ความเสี่ยงและจัดทำแผนการสื่อสาร
2. เฝ้าระวังข้อมูลข่าวสารจากสื่อต่างๆ ทุกช่องทาง และประเมินการรับรู้ของสาธารณะจัดทำแผนการสื่อสารความเสี่ยงและตอบโต้ที่เหมาะสมและรวดเร็ว
3. จัดทำข้อมูลข่าวสาร ประเด็นข่าว (Press release) ประเด็นสาร (Talking point) ที่ถูกต้องแม่นยำ
และครบถ้วน เหมาะกับสถานการณ์
4. ดำเนินการสื่อสารความเสี่ยง (ผ่านช่องทางต่างๆ รวมทั้งผลิตสื่อ เพื่อเผยแพร่ด้วยรูปแบบและภาษา
ที่เหมาะสม)
5. ประสานกับกลุ่มภารกิจต่างๆ เพื่อจัดการข้อมูล จำเป็นเพื่อเผยแพร่ และสื่อสารความเสี่ยง
6. ประสานกับหน่วยงานที่เกี่ยวข้องทั้งในและนอกกระทรวงสาธารณสุขเพื่อดำเนินการสื่อสารความเสี่ยง
7. ประเมินผลและรายงานผลการดำเนินงานสื่อสารความเสี่ยงต่อผู้บัญชาการเหตุการณ์
8. จัดทำทำเนียบโฆษก และจัดลำดับผู้ให้ข่าวตามสถานการณ์
9. จัดทำรายงานผลการปฏิบัติงานเสนอผู้บัญชาการเหตุการณ์
10. ปฏิบัติหน้าที่อื่นๆ ตามที่ได้รับมอบหมาย

**บทบาทหน้าที่หลักของกลุ่มภารกิจสำรองเวชภัณฑ์ และส่งกำลังบำรุง (Stockpiling and Logistics)**

1. จัดทำแผน สรรหา สถานที่และสิ่งอำนวยความสะดวก สำรองเวชภัณฑ์ ทางการแพทย์ อุปกรณ์เทคโนโลยีและสารสนเทศ(IT)อุปกรณ์และระบบการสื่อสารเสบียงและอุปกรณ์ยังชีพและยานพาหนะ ตามแผนที่กำหนด
2. จัดทำแผน กระจาย ดูแลกำกับ และจัดส่งเวชภัณฑ์ทางการแพทย์ อุปกรณ์เทคโนโลยีและสารสนเทศ (IT) อุปกรณ์และระบบการสื่อสาร เสบียงและอุปกรณ์ยังชีพยานพาหนะ วัสดุ อุปกรณ์ต่างๆ สถานที่และสิ่งอำนวยความสะดวก ตามแผนที่กำหนด
3. จัดทำแผน สรรหา จัดตั้งสถานที่และสิ่งอำนวยความสะดวกสำหรับทีมปฏิบัติการ และศูนย์พักพิงสำหรับผู้ประสบภัย
4. ดูแลรักษาทีมปฏิบัติการที่ได้รับการบาดเจ็บหรือเจ็บป่วย
5. ปฏิบัติหน้าที่อื่นๆ ตามที่ได้รับมอบหมาย

**บทบาทหน้าที่หลักของกลุ่มภารกิจการเงินและงบประมาณ**

1. วางแผนงบประมาณของ EOC ในภาวะฉุกเฉิน
2. จัดทำธุรการ การเงิน งบประมาณ สนับสนุนภารกิจ EOC
3. ติดตามการเบิกจ่ายงบประมาณและรายงาน EOC
4. สนับสนุนงบประมาณให้ทีมปฏิบัติการได้ทันเวลา
5. บันทึกเวลาปฏิบัติงานและจ่ายค่าตอบแทนตามวันเวลา
6. สรุปรายงานทางการเงินและวิเคราะห์ต้นทุนการดำเนินการและความคุ้มค่า
7. จัดทำประกันชีวิต ดำเนินการเรียกร้อง ดูแลชดเชยค่าเสียหาย สำหรับอุบัติเหตุและการบาดเจ็บ
8. วางแผนงบประมาณชดเชยผู้ที่ได้รับผลกระทบจากการปฏิบัติงาน เช่น ค่าชดเชยจากการที่ต้อง
 หยุดปฏิบัติงาน
9. ปฏิบัติหน้าที่อื่นๆ ตามที่ได้รับมอบหมาย

**บทบาทหน้าที่หลักของกลุ่มภารกิจกฎหมาย**

1. ทบทวน รวบรวม วิเคราะห์ พร้อมจัดทำฐานข้อมูลเกี่ยวกับกฎหมายที่มีความเกี่ยวข้องกับศูนย์ปฏิบัติการภาวะฉุกเฉิน
2. ร่าง ปรับปรุง หรือเพิ่มเติมกฎระเบียบ ให้เอื้อต่อการปฏิบัติงาน
3. เป็นที่ปรึกษาทางด้านกฎหมาย
4. สื่อสารและถ่ายทอดกฎหมายที่เกี่ยวข้องให้ผู้ปฏิบัติงานเข้าใจ และปฏิบัติได้ถูกต้อง
5. ประเมินผลของกฎหมายที่บังคับใช้
6. จัดทำคำร้องเพื่อแจ้งความและให้ความร่วมมือตามกฎหมาย
7. จัดเก็บหลักฐาน ข้อความสื่อสาร วิธีการรวบรวมวัตถุพยานในการตอบโต้ภาวะฉุกเฉิน
8. กำหนดกฎหมายรองรับ
9. ปฏิบัติหน้าที่อื่นๆ ตามที่ได้รับมอบหมาย

**บทบาทหน้าที่หลักของกลุ่มภารกิจดูแลรักษาผู้ป่วย (Case Management)**

1. จัดทำมาตรฐานแนวทางการดูแลรักษาผู้ป่วยตลอดจนแนวทางในการป้องกันการติดเชื้อในโรงพยาบาล
2. ประสานกับห้องปฏิบัติการทางสาธารณสุขเพื่อจัดทำแนวทางการส่งตรวจทางห้องปฏิบัติการที่เหมาะสม
3. ประสาน จัดเตรียมสถานที่ ดูแลระบบมาตรฐานสำหรับการคัดกรอง การแยกกัก และการรักษาผู้ป่วย ในพื้นที่รับผิดชอบ
4. จัดทีมดูแลรักษาผู้ป่วยแบบองค์รวม (Holistic case) และฝึกซ้อมทีมเพื่อให้สามารถปฏิบัติงาน
ตามมาตรฐานการป้องกันการติดเชื้อได้อย่างเหมาะสม
5. จัดทีมผู้เชี่ยวชาญเพื่อให้คำปรึกษาด้านการแพทย์และการป้องกันควบคุมโรคติดเชื้อ ในโรงพยาบาล แก่สถานพยาบาลที่รับดูแลรักษาผู้ป่วย
6. ปฏิบัติหน้าที่อื่นๆ ตามที่ได้รับมอบหมาย

**บทบาทหน้าที่หลักของกลุ่มภารกิจด่านควบคุมโรคระหว่างประเทศ (Point of Entry)**

1. ตรวจคัดกรองผู้เดินทางมาจากพื้นที่เสี่ยง
2. ประสานกับหน่วยงานที่เกี่ยวข้องภายในช่องทางเข้าออกระหว่างประเทศ ในการดำเนินการป้องกันควบคุมโรค
3. ควบคุมกำกับการดำเนินงานให้เป็นไปตาม IHR2005
4. จัดทำฐานข้อมูลผู้เดินทางเข้า ออก ที่เกี่ยวข้องกับเหตุการณ์และส่งต่อข้อมูลให้ SAT
5. การกักกันผู้เดินทางต้องสงสัย
6. การรวบรวมข้อมูลเพื่อส่งต่อให้กลุ่มภารกิจติดตามผู้เดินทางสงสัยสัมผัสโรค (Contact tracing)
7. ปฏิบัติหน้าที่อื่นๆ ตามที่ได้รับมอบหมาย

**บทบาทหน้าที่หลักของกลุ่มภารกิจด้านกำลังคน (Human Resources : HR)**

1. จัดทำฐานข้อมูลกำลังคน
2. จัดหากำลังคนสนับสนุนการเข้าปฏิบัติงานในภาวะฉุกเฉินตามที่ผู้บัญชาการเหตุการณ์กำหนด
3. จัดทำแผนการระดมทรัพยากรด้านกำลังคน เพื่อการสนับสนุนการปฏิบัติการในภาวะฉุกเฉิน
4. ปฏิบัติหน้าที่อื่นๆ ตามที่ได้รับมอบหมาย

**บทบาทหน้าที่หลักของกลุ่มภารกิจประสานงานและเลขานุการ (Liaison)**

1. จัดทำทำเนียบเครือข่ายเพื่อการประสานงานทั้งภายในและภายนอกกระทรวงสาธารณสุข
2. ติดต่อประสานงานกับหน่วยงานต่างๆ ที่เกี่ยวข้องทั้งภายในและภายนอกกระทรวงสาธารณสุข
3. ประสานหาสถานที่สำหรับการปฏิบัติงานของกลุ่มภารกิจต่างๆ ในระบบบัญชาการเหตุการณ์ให้เพียงพอ
4. ประสานจัดการประชุม จัดทำปฏิทินการปฏิบัติงานกลุ่มภารกิจต่างๆ ในระบบบัญชาการเหตุการณ์
5. สรุปรายงานการประชุม ข้อสั่งการ ผลการดำเนินงาน ปัญหาอุปสรรคและสื่อสารข้อสั่งการไปยังหน่วยงานต่างๆ ที่เกี่ยวข้องอย่างรวดเร็ว
6. วางแผนและผลักดันให้ข้อสั่งการของผู้บัญชาการเหตุการณ์ได้รับการปฏิบัติอย่างรวดเร็วและมี ประสิทธิภาพ
7. ให้การสนับสนุนงานด้านบริหารจัดการและอำนวยความสะดวกในทุกๆ ด้านให้กับกลุ่มภารกิจต่างๆ ในระบบบัญชาการเหตุการณ์
8. รับผิดชอบงานสารบรรณของระบบบัญชาการเหตุการณ์
9. จัดทำรายงานผลการปฏิบัติงานเสนอผู้บัญชาการเหตุการณ์
10. ปฏิบัติหน้าที่อื่นๆ ตามที่ได้รับมอบหมาย

|  |
| --- |
| **แผนปฏิบัติการเตรียมความพร้อมและเฝ้าระวังโรคปอดอักเสบ จากเชื้อไวรัสโคโรนา สายพันธ์ใหม่ 2019** |
| **กลุ่มภารกิจ** | **ผู้ปฏิบัติ** | **ระยะเวลา** | **การปฏิบัติ** | **หมายเหตุ** |
| ส่วนบัญชาการ (Command Staff) | ผู้บัญชาการเหตุการณ์ (Incident Commander : IC) | 1 มกราคม – 30 เมษายน 2563 | * เป็นประธานการประชุม ของศูนย์ปฏิบัติการตอบโต้ภาวะฉุกเฉินด้านสาธารณสุขฯ
* เป็นผู้ตัดสินใจในการเพิ่ม หรือลดระดับศูนย์ปฏิบัติการฯ ตามสถานการณ์ในแต่ละระยะ
* ให้ความเห็น หรือคำแนะนำ ในการแก้ปัญหาประจำวันของแต่ละกลุ่มภารกิจ
* ประสานผู้บริหารในระดับที่สูงกว่า หรือผู้บริหารต่างหน่วยงาน ในกรณีที่ต้องการการสนับสนุนในด้าน ต่างๆ
 |  |
| ภารกิจประสานงานและเลขานุการ (Liaison) | ทีมเลขานุการ | 1 มกราคม – 30 เมษายน 2563 | * ติดตาม และรับคำสั่งของผู้บัญชาการ ในการแก้ไขปัญหาของหน่วยงานต่างๆ
* ติดตามงานที่ได้รับมอบหมายจากผู้บัญชาการ รายงานความก้าวหน้าของแต่ละทีมที่มอบหมายงานไป
* ช่วยผู้บัญชาการเหตุการณ์ ในการประสานงานทั้งใน และนอกหน่วยงาน
* สรุป และบันทึกรายงานการประชุม
* สรุปผล/นำเสนอผลการดำ เนินงาน/ปัญหาอุปสรรค ใน EOC
 |  |
| ภารกิจตระหนักรู้สถานการณ์ (Situation Awareness Team) | ทีม SAT | 1 มกราคม – 30 เมษายน 2563 | * ติดตาม เฝ้าระวัง วิเคราะห์ข้อมูล ประเมินสถานการณ์ความเสี่ยงที่เป็นภาวะฉุกเฉินอย่างใกล้ชิด
* รวบรวมจัดทำข้อมูลที่เกี่ยวข้องกับเหตุการณ์ฉุกเฉินทั้งหมด
* จัดทำสรุปรายงานสถานการณ์เป็นระยะ
* ประสานข้อมูลกับ กลุ่มภารกิจปฏิบัติการ (Operation)เพื่อส่ง
 |  |
| **แผนปฏิบัติการเตรียมความพร้อมและเฝ้าระวังโรคปอดอักเสบ จากเชื้อไวรัสโคโรนา สายพันธ์ใหม่ 2019** |
| **กลุ่มภารกิจ** | **ผู้ปฏิบัติ** | **ระยะเวลา** | **การปฏิบัติ** | **หมายเหตุ** |
|  |  |  | ศูนย์ปฏิบัติการภาวะฉุกเฉิน EOC* จัดทำรายงานผลการปฏิบัติงานเสนอผู้บัญชาการเหตุการณ์
 |  |
| ภารกิจปฏิบัติการ (Operation) | ทีมปฏิบัติการ(Operations) | 1 มกราคม – 30 เมษายน 2563 | * การคัดกรองผู้ป่วยที่สนามบิน โรงพยาบาล และในชุมชน โดยจัดเจ้าหน้าที่ สสจ. ร่วมกับด่านควบคุมโรคในการคัดกรองผู้เดินทางที่ท่าอากาศยานนครพนม ด่านควบคุมโรคติดต่อสะพานมิตรภาพ 3 นครพนม – คำม่วน
* คัดกรองผู้ ป่วยที่สถานพยาบาล ในทุกระดับทั้ง รพ.สต. และโรงพยาบาล
* เฝ้าระวังอาการผู้เดินทางจากพื้นที่ระบาดของโรค 14 วัน
* เฝ้าระวังและสอบสวนหาสาเหตุ cluster ILI และผู้ป่วย severe pneumonia ในชุมชน
* จัดทีม SRRT/CDCU ในพื้นที่และ สสจ.ร่วมสอบสวนโรคกับพื้นที่กรณีพบ ILI outbreak, ผู้ป่วยปอดอักเสบรุนแรง/เสียชีวิต
* จัดทีมร่วมสอบสวนผู้ป่วยปอดอักเสบรุนแรง/เสียชีวิต
* สนับสนุนการตรวจทางห้องปฏิบัติการ ในตัวอย่างผู้สัมผัสที่มีอาการและรายงานผลอย่างรวดเร็ว
* ทำ ทะเบียนส่งผู้ป่วย ให้กับทีมข้อมูล และห้องปฏิบัติการ
* ทำแฟ้มข้อมูลเก็บแบบสอบสวนโรค และสำเนาส่งศูนย์ข้อมูล

ติดตามผู้สัมผัสและเฝ้าสังเกตอาการ1. ติดตามผู้สัมผัสผู้ป่วย- สสจ. จัดทีม SRRT / CDCUภายในจังหวัด ติดตามผู้สัมผัส |  |
| **แผนปฏิบัติการเตรียมความพร้อมและเฝ้าระวังโรคปอดอักเสบ จากเชื้อไวรัสโคโรนา สายพันธ์ใหม่ 2019** |
| **กลุ่มภารกิจ** | **ผู้ปฏิบัติ** | **ระยะเวลา** | **การปฏิบัติ** | **หมายเหตุ** |
|  |  |  | - จัดทีมสอบสวนโรค ร่วมติดตามผู้สัมผัส2. เฝ้าระวังอาการป่วยในผู้สัมผัสเสี่ยงสูง- สสจ. จัดทีมสอบสวนโรค ร่วมติดตามผู้สัมผัส และเตรียมสถานที่แยกผู้สัมผัสหากพบมีอาการป่วยหลายรายในกลุ่มเดียวกัน(Cohort ward)- จัดทีมสอบสวนโรค ร่วมติดตามผู้สัมผัส- สนับสนุนการตรวจทางห้องปฏิบัติการ ในตัวอย่างผู้สัมผัสที่มี  อาการและรายงานผลอย่างรวดเร็ว |  |
| ภารกิจสำรองเวชภัณฑ์ และส่งกำลังบำรุง (Stockpiling and Logistics) | ทีมสำรองเวชภัณฑ์ | 1 มกราคม – 30 เมษายน 2563 | * เตรียมอุปกรณ์ที่จำเป็นในการควบคุมโรค
* ประสาน LAB ในการส่งตัวอย่าง
* ทำทะเบียนคุมครุภัณฑ์
* เบิกจ่ายงบประมาณ/วัสดุอุปกรณ์/อาหาร
* จัดหายานพาหนะนํ้ามันเชื้อเพลิง
* ดำเนินการเพื่อจัดทำค่าตอบแทนการปฏิบัติงานนอกเวลาราชการแก่ทีมงาน
* จัดหาและเตรียมสถานที่จัดประชุม คอมพิวเตอร์ ระบบการสื่อสาร (โทรศัพท์ อินเตอร์เน็ต)
 |  |
| ภารกิจดูแลรักษาผู้ป่วย (Case Management) | ทีมดูแลรักษาผู้ป่วย (Case Management) | 1 มกราคม – 30 เมษายน 2563 | * จัดทีมดูแลรักษาผู้ป่วยแบบองค์รวม (Holistic case) และฝึกซ้อมทีมเพื่อให้สามารถปฏิบัติงาน ตามมาตรฐานการป้องกันการติดเชื้อได้อย่างเหมาะสม
* จัดทีมผู้เชี่ยวชาญเพื่อให้คำปรึกษาด้านการแพทย์และการป้องกันควบคุมโรคติดเชื้อ ในโรงพยาบาลแก่สถานพยาบาลที่
 |  |
| **แผนปฏิบัติการเตรียมความพร้อมและเฝ้าระวังโรคปอดอักเสบ จากเชื้อไวรัสโคโรนา สายพันธ์ใหม่ 2019** |
| **กลุ่มภารกิจ** | **ผู้ปฏิบัติ** | **ระยะเวลา** | **การปฏิบัติ** | **หมายเหตุ** |
|  |  |  | รับดูแลรักษาผู้ป่วย* ดูแลรักษาและตรวจวินิจฉัยผู้ป่วยโดยยึดหลักการป้องกันการแพร่กระจายเชื้อ
* เตรียมความพร้อมของบุคลากรเรื่องการป้องกันตนเอง (PPE)
* เตรียมความพร้อมของห้องแยกโรคสำรวจความพร้อมของห้องแยกโรค ประสานการส่งตัวอย่างตรวจทางห้องปฏิบัติการ
 |  |
| ภารกิจสื่อสารความเสี่ยง (Risk communication) | ทีมสื่อสารความเสี่ยง | 1 มกราคม – 30 เมษายน 2563 | * ประสานงานกับ สสจ. ในการจัดทำสปอร์ต, แผ่นพับในการให้ความรู้แก่ประชาชน
* สื่อสารประชาชนเพื่อเตรียมพื้นที่ในการควบคุมโรค
* การแจ้งเตือนสถานการณ์และให้ข้อมูลกับสาธารณะ
* เตรียมวิทยากรสนับสนุนในการสื่อสารสาธารณะ เช่น วิทยุ รายการทีวี เตรียมประเด็นให้ข่าว
* เตรียมวิทยากรสนับสนุนในการสื่อสารสาธารณะ เช่น วิทยุ รายการทีวี
 |  |
| ภารกิจด่านควบคุมโรคระหว่างประเทศ (Point of Entry) |  | 1 มกราคม – 30 เมษายน 2563 | * ตรวจคัดกรองผู้เดินทางมาจากพื้นที่เสี่ยง
* ประสานกับหน่วยงานที่เกี่ยวข้องภายในช่องทางเข้าออกระหว่างประเทศ ในการดำเนินการป้องกันควบคุมโรค
* จัดทำฐานข้อมูลผู้เดินทางเข้า ออก ที่เกี่ยวข้องกับเหตุการณ์และส่งต่อข้อมูลให้ SAT
* การกักกันผู้เดินทางต้องสงสัย

/5.การกักกัน...* การรวบรวมข้อมูลเพื่อส่งต่อให้กลุ่มภารกิจติดตามผู้เดินทางสงสัยสัมผัสโรค (Contact tracing)
 |  |

**รพท./รพช.**

**Case Management**

**POE**

**จุดคัดกรองสนามบิน จุดผ่อนปรน**

**ผู้ป่วยมีอาการเข้าเกณฑ์ PUI**

**SAT สคร.8 อุดรธานี**

**โทร.0902526805**

**SAT กรมควบคุมโรค**

**โทร.0616639101**

**กรมควบคุมโรค**

**รมต. สาธารณสุข**

**SOP-EOC**

**01-12**

**Risk communication**

**Operation**

**POE**

**กำลังคน**

**กฎหมาย**

**การเงินงบประมาณ**

**Stockpiling**

**Liaison**

**นพ.สสจ.นครพนม**

**โทร.0625619453**

**ผู้ว่าราชการจังหวัดนครพนม(IC)**

**SAT สสจ.นครพนม**

**นายแพทย์ธราพงษ์ (ผชช.ว.)**

**โทร.0812628538**

**มาตรการเมื่อพบผู้ป่วยเข้าเกณฑ์สอบสวนโรค (PUI) ณ จุดคัดกรอง**

**ผู้ป่วยมีอาการเข้าเกณฑ์ PUI**

**SOP-EOC**

**01-12**

**Risk communication**

**Operation**

**POE**

**กำลังคน**

**กฎหมาย**

**การเงินงบประมาณ**

**Stockpiling**

**Liaison**

**นพ.สสจ.นครพนม**

**โทร.0625619453**

**รพท./รพช.**

**Case Management**

**ผู้ว่าราชการจังหวัดนครพนม(IC)**

**SAT สสจ.นครพนม**

**นายแพทย์ธราพงษ์ (ผชชว.)**

**โทร.0812628538**

**SAT สคร.8 อุดรธานี**

**โทร.0902526805**

**กรมควบคุมโรค**

**SAT กรมควบคุมโรค**

**โทร.0616639101**

**รมต. สาธารณสุข**

**มาตรการเมื่อพบผู้ป่วยเข้าเกณฑ์สอบสวนโรค (PUI) ในสถานพยาบาล**

**ภาคผนวก**